text:
на определено случайно събитие като смърт, заболяване, злополука, отговорност или имуществен риск.
 6.
 Терминът „анюитетен договор“ означава договор, по който издателят се съгласява да извършва плащания за срок, определен изцяло или отчасти от продължителността на живота на едно или повече лица. Този термин обхваща и договор, който се счита за „анюитетен договор“ съгласно законите и подзаконовата нормативна уредба или практиката на юрисдикцията (държава членка, Сан Марино или друга юрисдикция), в която е сключен договорът, и по който издателят се съгласява да извършва плащания за определен брой години.
 7.
 Терминът „застрахователен договор с откупна стойност“ означава „застрахователен договор“ (с изключение на презастрахователен договор за обезщетение, сключен между две застрахователни дружества), който има „откупна стойност“.
 8.
 Терминът „откупна стойност“ означава по-голямата стойност измежду i) сумата, която притежателят на полицата има право да получи при разваляне или прекратяване на договора (определена без намаление за евентуална такса при разваляне или заем по полицата), и ii) сумата, която притежателят на полицата може да заема съгласно или във връзка с договора. Независимо от горното, терминът „откупна стойност“ не включва сума, платима по „застрахователен договор“:
 а)
 единствено на основание смъртта на лице, застраховано по договор за животозастраховане;
 б)
 като обезщетение за претърпяна телесна повреда или заболяване или друго плащане, предоставящо обезщетение за претърпяна икономическа загуба вследствие на настъпването на застрахователното събитие;
 в)
 като възстановяване на изплатена преди това премия (минус размера на застрахователните разходи, независимо дали са наложени в действителност) по „застрахователен договор“ (с изключение на договор за животозастраховане, свързан с инвестиции, или анюитетен договор) поради разваляне или прекратяване на договора, намаляване на излагането на риск през действителния срок на договора или произтичащо от коригиране на счетоводно записване или подобна грешка по отношение на премията за договора;
 г)
 като дивидент за притежателя на полицата (с изключение на дивидент при прекратяване), при условие че дивидентът е свързан със „застрахователен договор“, съгласно който единствените платими обезщетения са посочените в параграф В, точка 8, буква б); или
 д)
 като възстановяване на предварителна премия или премиен депозит за „застрахователен договор“, по който премията е платима най-малко ежегодно, ако размерът на авансовата премия или на премийния депозит не надвишава следващата годишна премия, която ще бъде платима по договора.
 9.
 Терминът „съществуваща сметка“ означава:
 а)
 финансова сметка, поддържана от „предоставяща информация финансова институция“ към 31 декември 2015 г.;
 б)
 държава членка или Сан Марино може да разшири обхвата на термина „съществуваща сметка“ така, че да включва и всяка „финансова сметка“ на „титуляр на сметката“, независимо от датата, на която тази „финансова сметка“ е била открита, ако:
 i)
 „титулярят на сметката“ притежава в „предоставящата информация финансова институция“ — или в „свързано образувание“ в същата юрисдикция (държава членка или Сан Марино), в която се намира „предоставящата информация финансова институция“ — и „финансова сметка“, която е „съществуваща сметка“ по смисъла на параграф В, точка 9, буква а);
 ii)
 „предоставящата информация финансова институция“, а когато е приложимо — „свързаното образувание“ в същата юрисдикция (държава членка или Сан Марино), в която се намира „предоставящата информация финансова институция“, третира и двете посочени по-горе „финансови сметки“ и всяка друга „финансова


text:
сметка“ на „титуляря на сметка“, която се третира като „съществуваща сметка“ по смисъла на буква б), като единна „финансова сметка“ за целите на изпълнението на изискванията за стандартите за познаване на клиента, установени в раздел VII, параграф A, и за целите на определянето на наличността или стойността на всяка от „финансовите сметки“, когато се прилагат прагове за наличност по сметки;
 iii)
 при „финансова сметка“, по отношение на която се прилагат „процедурите за идентифициране на клиента и борба с прането на пари“, се приема, че „предоставящата информация финансова институция“ е приложила тези процедури по отношение на „финансовата сметка“ чрез прилагането им по отношение на „съществуващата сметка“ по параграф В, точка 9, буква а); и
 iv)
 откриването на „финансовата сметка“ не изисква от „титуляря на сметката“ да предоставя нова, допълнителна или изменена информация за клиента, освен за целите на настоящото Споразумение.
 Преди влизането в сила на подписания на 8 декември 2015 г. Протокол за изменение държавите членки съобщават на Сан Марино и съответно Сан Марино уведомява Европейската комисия за това дали е използвана предвидената в настоящата точка възможност. Европейската комисия може да има координационна роля при предаването на известията от държавите членки на Сан Марино и Европейската комисия предава известието от Сан Марино на държавите членки. Всички по-нататъшни промени по отношение на упражняването на тази възможност от държава членка или Сан Марино се съобщават по същия начин.
 10.
 Терминът „нова сметка“ означава поддържана от „предоставяща информация финансова институция“„финансова сметка“, открита на или след 1 януари 2016 г., освен ако не се третира като „съществуваща сметка“ съгласно разширеното определение на „съществуваща сметка“ в параграф В, точка 9.
 11.
 Терминът „съществуваща сметка на физическо лице“ означава „съществуваща сметка“ с титуляр едно или повече физически лица.
 12.
 Терминът „нова сметка на физическо лице“ означава „нова сметка“ с титуляр едно или повече физически лица.
 13.
 Терминът „съществуваща сметка на образувание“ означава „съществуваща сметка“ с титуляр едно или повече „образувания“.
 14.
 Терминът „сметка на ниска стойност“ означава „съществуваща сметка на физическо лице“ със сумирана наличност или стойност, която към 31 декември 2015 г. възлиза на не повече от 1 000 000 USD или тяхната равностойност в националната валута на всяка държава членка или на Сан Марино.
 15.
 Терминът „сметка на висока стойност“ означава „съществуваща сметка на физическо лице“ със сумирана наличност или стойност, която към 31 декември 2015 г. или 31 декември на всяка следваща година възлиза на повече от 1 000 000 USD или тяхната равностойност в националната валута на всяка държава членка или на Сан Марино.
 16.
 Терминът „нова сметка на образувание“ означава „нова сметка“ с титуляр едно или повече „образувания“.
 17.
 Терминът „изключена сметка“ означава една от следните сметки:
 а)
 пенсионна сметка, която отговаря на следните изисквания:
 i)
 сметката подлежи на регламентиране като лична пенсионна сметка или е част от регистрирана или регламентирана пенсионна схема за изплащане на обезщетения при пенсиониране (включително на обезщетения при инвалидност или смърт);
 ii)
 сметката се облага при по-благоприятни условия (т.е. вноските по сметката, които в противен случай биха подлежали на данъчно облагане, се приспадат или освобождават от брутния

type: contracts

jurisdiction: EU


text:
доход на „титуляря на сметката“ или се облагат по намалена ставка, или облагането на дохода от инвестициите по сметката се отсрочва или се извършва по намалена ставка);
 iii)
 изисква се предоставяне на данъчните органи на информация за сметката;
 iv)
 тегленията се извършват, при условие че е достигната определена възраст за пенсиониране или са настъпили инвалидност или смърт, а за тегления преди настъпването на такива определени събития се налагат санкции; и
 v)
 или i) годишните вноски са ограничени до сума, която възлиза на не повече от 50 000 USD или тяхната равностойност в националната валута на всяка държава членка или на Сан Марино, или ii) е определена максимална граница на вноските по сметката за цялата продължителност на живота до сума, която възлиза на не повече от 1 000 000 USD или тяхната равностойност в националната валута на всяка държава членка или на Сан Марино, като във всеки случай се прилагат правилата за сумиране на сметки и конвертиране на валута, установени в раздел VII, параграф В.
 За „финансова сметка“, която иначе отговаря на изискването по параграф В, точка 17, буква а), подточка v), не се счита, че не отговаря на това изискване само защото по такава „финансова сметка“ могат да се получават активи или средства, прехвърлени от една или повече „финансови сметки“, които отговарят на изискванията по параграф В, точка 17, буква а) или б), или от един или повече пенсионни фондове, които отговарят на изискванията на параграф Б, точки 5—7;
 б)
 сметка, която отговаря на следните изисквания:
 i)
 сметката подлежи на регламентиране като инвестиционна схема за цели, различни от пенсиониране, и се търгува редовно на установен пазар на ценни книжа или подлежи на регламентиране като спестовна схема за цели, различни от пенсиониране;
 ii)
 сметката се облага при по-благоприятни условия (т.е. вноските по сметката, които в противен случай биха подлежали на данъчно облагане, се приспадат или освобождават от брутния доход на „титуляря на сметката“ или се облагат по намалена ставка, или облагането на дохода от инвестициите по сметката се отсрочва или се извършва по намалена ставка);
 iii)
 тегленията се извършват, при условие че отговарят на специфични критерии, свързани с целта на инвестиционната или спестовната сметка (например предоставяне на образователни или медицински придобивки), а за тегления, извършени преди да са изпълнени тези критерии, се налагат санкции; и
 iv)
 годишните вноски са ограничени до сума, която възлиза на не повече от 50 000 USD или тяхната равностойност в националната валута на всяка държава членка или на Сан Марино, като се прилагат правилата за сумиране на сметки и конвертиране на валута, установени в раздел VII, параграф В.
 За „финансова сметка“, която иначе отговаря на изискването по параграф В, точка 17, буква б), подточка iv), не се счита, че не отговаря на това изискване само защото по такава „финансова сметка“ могат да се получават активи или средства, прехвърлени от една или повече „финансови сметки“, които отговарят на изискванията по параграф В, точка 17, буква а) или б), или от един или повече пенсионни фондове, които отговарят на изискванията на параграф Б, точки 5—7;
 в)
 договор за


text:
животозастраховане със застрахователен период, който изтича преди застрахованото физическо лице да навърши 90-годишна възраст, при условие че договорът отговаря на следните изисквания:
 i)
 периодичните застрахователни премии, които не намаляват с времето, се изплащат най-малко веднъж годишно през по-краткия от следните два периода: периода на действие на договора или докато застрахованото лице навърши 90-годишна възраст;
 ii)
 договорът няма договорна стойност, до която някое лице да може да има достъп (чрез теглене, заем или по друг начин), без това да води до прекратяване на договора;
 iii)
 сумата (освен в случай на обезщетение при смърт), платима при разваляне или прекратяване на договора, не може да надвишава съвкупните премии, изплатени по договора, минус сбора от таксите при смърт, заболяване и разходи (независимо дали са наложени в действителност) за периода или периодите на действие на договора и всяка сума, платена преди развалянето или прекратяването на договора; и
 iv)
 страна по договора не е приобретател срещу възнаграждение;
 г)
 сметка, чийто титуляр е наследствена маса, ако документацията за такава сметка съдържа препис от завещанието на починалия или от акта за смърт;
 д)
 сметка, открита във връзка с едно от следните:
 i)
 съдебно разпореждане или решение;
 ii)
 продажба, замяна или наем на недвижимо имущество или на лични вещи, при условие че сметката отговаря на следните изисквания:
 —
 сметката се финансира единствено с авансово плащане, задатък, депозит на подходяща сума за обезпечаване на задължение, което произтича пряко от сделката, или подобно плащане или се финансира с „финансов актив“, който е вложен по сметката във връзка с продажба, замяна или наем на имущество;
 —
 сметката е открита и се използва единствено, за да обезпечи задължението на купувача да заплати покупната цена за имуществото, на продавача да заплати условно задължение или на наемодателя или наемателя да заплати обезщетение за вреди, свързани с отдаденото под наем имущество, както е предвидено в договора за наем;
 —
 активите по сметката, включително получения от нея доход, се изплащат или се разпределят по друг начин в полза на купувача, продавача, наемодателя или наемателя (включително за изпълнение на задължение на такова лице) при продажба, замяна или отказ от собственост или при прекратяване на договора за наем;
 —
 сметката не е гаранционна сметка по маржин сделки или подобен вид сметка, открита във връзка с продажба или замяна на „финансов актив“; и
 —
 сметката не се свързва със сметка, посочена в параграф В, точка 17, буква е);
 iii)
 задължение на „финансова институция“, обслужваща обезпечен с недвижимо имущество заем, да задържи част от плащането единствено с цел улесняване на плащането на по-късен етап на данъци или застраховки, свързани с недвижимото имущество;
 iv)
 задължение на „финансова институция“ единствено да улесни плащането на данъци на по-късен етап;
 е)
 „депозитна сметка“, която отговаря на следните изисквания:
 i)
 сметката съществува единствено поради това, че клиент извършва плащане над дължимата наличност по кредитна карта или друг механизъм за револвиращ кредит, и надплатената сума не се възстановява незабавно на клиента; и
 ii)
 считано от или преди 1 януари 2016 г., „финансовата институция“ прилага политики и процедури, които не позволяват на клиента да извърши надплащане над сумата


text:
от 50 000 USD или тяхната равностойност в националната валута на всяка държава членка или на Сан Марино, или гарантира, че всяко надплащане от клиент, което надвишава тази сума, се възстановява на клиента в рамките на 60 дни, като при всеки случай се прилагат правилата за конвертиране на валута, установени в раздел VII, параграф В. За тази цел извършеното от клиента надплащане не се отнася до кредитните наличности във връзка с оспорени такси, но включва кредитни наличности в резултат от връщане на стоки;
 ж)
 всяка друга сметка, която е свързана с нисък риск да бъде използвана за отклоняване от данъчно облагане, има до голяма степен характеристики, подобни на някоя от сметките, описани в параграф В, точка 17, букви a)—е), и е определена от националното право като „изключена сметка“, както и, за държавите членки — е съобщено на Сан Марино, както е предвидено в член 8, параграф 7а от Директива 2011/16/ЕС на Съвета относно административното сътрудничество в областта на данъчното облагане, а за Сан Марино — е съобщено на Европейската комисия, при условие че статусът на такава сметка като „изключена сметка“ не възпрепятства постигането на целите на настоящото Споразумение.
 Г. Сметка, за която се предоставя информация
 1.
 Терминът „сметка, за която се предоставя информация“ означава сметка, която се държи от едно или повече „лица, за които се предоставя информация“ или от „пасивно нефинансово образувание“ с едно или повече „контролиращи лица“, които са „лица, за които се предоставя информация“, при условие че е идентифицирана като такава съгласно процедурата за комплексна проверка в раздели II—VII.
 2.
 Терминът „лице, за което се предоставя информация“ означава „лице от юрисдикцията, за която се предоставя информация“, с изключение на: i) дружество, чиито акции се търгуват редовно на един или повече установени пазари на ценни книжа; ii) всяко дружество, което е „свързано образувание“ с дружество по подточка i); iii) „държавно образувание“; iv) „международна организация“; v) „централна банка“; или vi) „финансова институция“.
 3.
 Терминът „лице от юрисдикцията, за която се предоставя информация“ означава физическо лице или „образувание“, което е местно лице на „юрисдикцията, за която се предоставя информация“ съгласно нейното данъчно законодателство, или наследството на починало лице, което е било местно лице на „юрисдикцията, за която се предоставя информация“. За тази цел „образувание“ като съдружие, неперсонифицирано дружество с ограничена отговорност или подобна правна договореност, което не е местно лице за данъчни цели, се третира като местно лице на юрисдикцията, на чиято територия се намира неговото място на действително управление.
 4.
 Терминът „юрисдикция, за която се предоставя информация“ означава Сан Марино по отношение на дадена държава членка или държава членка по отношение на Сан Марино в контекста на задължението за предоставяне на информация в раздел I.
 5.
 Терминът „участваща юрисдикция“ по отношение на държава членка или Сан Марино означава:
 а)
 всяка държава членка по отношение на предоставянето на информация на Сан Марино; или
 б)
 Сан Марино по отношение на предоставянето на информация на дадена държава членка; или
 в)
 всяка друга юрисдикция, i) с която, според случая, въпросната държава членка или Сан Марино има действащо споразумение, което предвижда тази друга юрисдикция


text:
да предоставя информацията, посочена в раздел I, и ii) която е посочена в списък, публикуван от тази държава членка или Сан Марино и предоставен, съответно, на Сан Марино или Европейската комисия;
 г)
 по отношение на държавите членки — всяка друга юрисдикция, i) с която Европейският съюз има действащо споразумение, което предвижда тази друга юрисдикция да предоставя информацията по раздел I, и ii) която е посочена в списък, публикуван от Европейската комисия.
 6.
 Терминът „контролиращи лица“ означава физически лица, които упражняват контрол над „образувание“. В случай на тръст този термин означава учредителя(ите), попечителя(ите), пазителя(ите) (ако има такива), бенефициера(ите) или класа(класовете) бенефициери, и всяко друго физическо лице (лица), което упражнява окончателен действителен контрол над тръста, а в случая на правна договореност, различна от тръст, този термин означава лица, заемащи равностойни или подобни позиции. Терминът „контролиращи лица“ трябва да се тълкува по начин, съответстващ на препоръките на Финансовата група за действие срещу изпирането на пари.
 7.
 Терминът „нефинансово образувание“ означава всяко „образувание“, което не е „финансова институция“.
 8.
 Терминът „пасивно нефинансово образувание“ означава всяко: i) „нефинансово образувание“, което не е „активно нефинансово образувание“; или ii) „инвестиционно образувание“, описано в параграф A, точка 6, буква б), което не е „финансова институция“ на „участваща юрисдикция“.
 9.
 Терминът „активно нефинансово образувание“ означава всяко „нефинансово образувание“, което отговаря на някой от следните критерии:
 а)
 по-малко от 50 % от брутния доход на „нефинансовото образувание“ за предходната календарна година или друг подходящ отчетен период е пасивен доход и по-малко от 50 % от активите, държани от „нефинансовото образувание“ през предходната календарна година или друг подходящ отчетен период, са активи, които генерират или се държат с цел генериране на пасивен доход;
 б)
 акциите на „нефинансовото образувание“ се търгуват редовно на установен пазар на ценни книжа или „нефинансовото образувание“ е „свързано образувание“ на „образувание“, чиито акции се търгуват редовно на установен пазар на ценни книжа;
 в)
 „нефинансовото образувание“ е „държавно образувание“, „международна организация“, „централна банка“ или „образувание“, което се притежава изцяло от едно или повече от тях;
 г)
 по същество всички дейности на „нефинансовото образувание“ се състоят от държането (изцяло или частично) на търгуеми акции във — или предоставянето на финансиране и услуги на — едно или повече дъщерни дружества, които се занимават със сделки или стопанска дейност, различни от тези на „финансова институция“, с изключение на случаите, когато „образуванието“ няма да е допустимо за този статус, тъй като функционира (или се представя) като инвестиционен фонд, като например частен инвестиционен фонд, фонд за рисково инвестиране, фонд за изкупуване на задлъжнели предприятия или всяка инвестиционна схема, чиято цел е да придобие или финансира дружества и след това да държи участие в тези дружества като капиталов актив за инвестиционни цели;
 д)
 „нефинансовото образувание“ все още не извършва стопанска дейност и не е развивало стопанска дейност в миналото, но инвестира в активи с намерението да извършва стопанска дейност, различна от тази на „финансова институция“, при условие че „нефинансовото образувание“ не е допустимо за това изключение след датата, която е 24 месеца по-късно от датата на първоначалното му създаване;
 е)
 „нефинансовото образувание“ не е


text:
било „финансова институция“ през последните пет години и е в процес на ликвидация на своите активи или се реорганизира с намерението да продължи или да започне отново да извършва стопанска дейност, различна от тази на „финансова институция“;
 ж)
 „нефинансовото образувание“ се занимава преимуществено с финансиране и хеджиране на трансакции на — или за — „свързани образувания“, които не са „финансови институции“, и не предоставя услуги по финансиране или хеджиране на други „образувания“, които не са „свързани образувания“, при условие че групата от „свързани образувания“ се занимава преимуществено със стопанска дейност, различна от тази на „финансова институция“; или
 з)
 „нефинансовото образувание“ отговаря на всички посочени по-долу изисквания:
 i)
 то е установено и извършва дейност в юрисдикцията, на която е местно лице (държава членка, Сан Марино или друга юрисдикция), изключително за религиозни, благотворителни, научни, художествени, културни, спортни или образователни цели; или е установено и извършва дейност в юрисдикцията, на която е местно лице (държава членка, Сан Марино или друга юрисдикция), и е професионална организация, съюз на предприемачи, търговска камара, работническа организация, земеделска или градинарска организация, гражданско обединение или организация, чиято основна дейност е насочена към повишаване на социалното благосъстояние;
 ii)
 то е освободено от подоходен данък в юрисдикцията, на която е местно лице (държава членка, Сан Марино или друга юрисдикция);
 iii)
 то няма акционери или членове, които да притежават дял въз основа на собственост върху или материален интерес от неговия доход или активи;
 iv)
 приложимото законодателство на юрисдикцията (държава членка, Сан Марино или друга юрисдикция), на която „нефинансовото образувание“ е местно лице, или учредителните документи на „нефинансовото образувание“ не допускат негов доход или активи да бъдат разпределяни или предоставяни в полза на частно лице или на „образувание“, което не преследва благотворителна цел, освен във връзка с извършването на собствените благотворителни дейности на нефинансовото образувание, като плащане на разумно възнаграждение за предоставени услуги или като плащане, което представлява справедливата пазарна цена на закупено от нефинансовото образувание имущество; и
 v)
 приложимото законодателство на юрисдикцията (държава членка, Сан Марино или друга юрисдикция), на която „нефинансовото образувание“ е местно лице, или учредителните документи на „нефинансовото образувание“ изискват при ликвидация или прекратяване на дейността на „нефинансовото образувание“ всички негови активи да бъдат разпределени на „държавно образувание“ или на друга организация с нестопанска цел или да бъдат отчуждени в полза на правителството на юрисдикцията (държава членка, Сан Марино или друга юрисдикция), на която „нефинансовото образувание“ е местно лице, или на нейно политическо подразделение.
 Д. Други въпроси
 1.
 Терминът „титуляр на сметката“ означава лице, което е вписано или идентифицирано като титуляр на „финансова сметка“ от „финансова институция“, която поддържа сметката. Лице, с изключение на „финансова институция“, което е титуляр на „финансова сметка“ в полза на или за сметка на друго лице в качеството на агент, попечител, пълномощник, подписващо лице, инвестиционен съветник или посредник, не се третира като титуляр на сметката за целите на настоящото приложение, като за титуляр на сметката се приема другото лице. В случая на „застрахователен договор с откупна стойност“ или на „анюитетен договор“„титулярят на сметката“ е всяко лице с право на получаване на „откупната стойност“ или


text:
на промяна на бенефициера по договора. Когато никое лице няма право на получаване на „откупната стойност“ или на промяна на бенефициера, „титуляр на сметката“ е всяко лице, което е посочено в договора като собственик, и всяко лице с неотменимо право на плащане по договора. При настъпване на падежа на „застрахователен договор с откупна стойност“ или на „анюитетен договор“ всяко лице, което има право да получи плащане по договора, се третира като „титуляр на сметката“.
 2.
 Терминът „процедури за идентифициране на клиента и борба с прането на пари“ означава процедури за комплексна проверка на клиента от страна на „предоставящата информация финансова институция“ в съответствие с изискванията за борба с изпирането на пари или други подобни изисквания, които се прилагат от „предоставящата информация финансова институция“.
 3.
 Терминът „образувание“ означава юридическо лице или правна договореност, като дружество, съдружие, тръст или фондация.
 4.
 Дадено „образувание“ е „свързано образувание“ с друго „образувание“, ако: а) едното „образувание“ контролира другото; б) двете „образувания“ са под общ контрол; или в) двете „образувания“ са „инвестиционни образувания“ по параграф A, точка 6, буква б) и са под общо управление, като това управление изпълнява задълженията за комплексна проверка на такива „инвестиционни образувания“. За тази цел контролът включва пряка или непряка собственост върху над 50 % от гласовете и стойността на „образуванието“.
 5.
 Терминът „данъчен номер“ (Taxpayer Identification Number — TIN) означава „данъчен и номер“ или — ако такъв липсва — негов функционален еквивалент.
 6.
 Терминът „документални доказателства“ означава някое от посоченото по-долу:
 а)
 удостоверение за местно лице, издадено от оправомощен публичен орган (например правителство или държавна агенция, или община) на юрисдикцията (държава членка, Сан Марино или друга юрисдикция), в която получателят на плащането твърди, че е местно лице;
 б)
 за физическо лице — всеки валиден документ за самоличност, издаден от оправомощен публичен орган (например правителство или държавна агенция, или община), който съдържа името на лицето и се използва обичайно за установяване на самоличността;
 в)
 за „образувание“ — всеки официален документ, издаден от оправомощен публичен орган (например правителство или държавна агенция, или община), който съдържа наименованието на „образуванието“ и адреса на неговото централно управление в юрисдикцията (държава членка, Сан Марино или друга юрисдикция), в която това „образувание“ твърди, че е местно лице, или в юрисдикцията (държава членка, Сан Марино или друга юрисдикция), в която „образуванието“ е било учредено или създадено;
 г)
 всеки одитиран финансов отчет, кредитен отчет на трето лице, документи за несъстоятелност или доклад на регулаторен орган по ценните книжа.
 По отношение на „съществуваща сметка“ на „образувание“ всяка държава членка или Сан Марино може да разреши на „предоставящите информация финансови институции“ да използват като „документално доказателство“ всяка класификация в регистрите на предоставящата информация финансова институция по отношение на „титуляря на сметката“, която е била определена въз основа на стандартизирана класификация на икономическите дейности, била е вписана от „предоставящата информация финансова институция“ в съответствие с обичайната ѝ стопанска практика за целите на „процедурите за идентифициране на клиента и борба с прането на пари“ или за други регулаторни цели (с изключение на данъчни цели) и е била прилагана от „предоставящата информация финансова институция“


text:
преди датата, използвана за класифициране на „финансовата сметка“ като „съществуваща сметка“, при условие че на „предоставящата информация финансова институция“ не е известно или няма причина да ѝ е известно, че такава класификация е невярна или ненадеждна. Терминът „стандартизирана класификация на икономическите дейности“ означава стандартизирана класификация, използвана за класифициране на предприятия по вид на извършваната стопанска дейност за цели, различни от данъчни цели.
 Преди влизането в сила на подписания на 8 декември 2015 г. Протокол за изменение държавите членки съобщават на Сан Марино и съответно Сан Марино уведомява Европейската комисия за това дали е използвана предвидената в настоящата точка възможност. Европейската комисия може да има координационна роля при предаването на известията от държавите членки на Сан Марино и Европейската комисия предава известието от Сан Марино на държавите членки. Всички по-нататъшни промени по отношение на упражняването на тази възможност от държава членка или Сан Марино се съобщават по същия начин.
 РАЗДЕЛ IX
 ЕФЕКТИВНО ПРИЛАГАНЕ
 Държавите членки и Сан Марино трябва да въведат правила и административни процедури за гарантиране на ефективното прилагане и на спазването на гореописаните процедури за предоставяне на информация и комплексна проверка, включително:
 1.
 правила за предотвратяване на възприемането от „финансови институции“, лица или посредници на практики, целящи да заобиколят процедурите за предоставяне на информация и комплексна проверка;
 2.
 правила, изискващи от „предоставящите информация финансови институции“ да съхраняват информация за предприетите мерки и за всички използвани доказателства с оглед осигуряване прилагането на процедурите за предоставяне на информация и комплексна проверка, както и да разполагат с подходящи механизми за получаването на тази информация;
 3.
 административни процедури за проверка на спазването от страна на „предоставящите информация финансови институции“ на процедурите за предоставяне на информация и комплексна проверка; административни процедури за наблюдение с „предоставящата информация финансова институция“ при предоставяне на информация за недокументирани сметки;
 4.
 административни процедури, чрез които да се гарантира, че „образуванията“ и сметките, определени от вътрешното законодателство като „непредоставящи информация финансови институции“ и „изключени сметки“, продължават да се характеризират с нисък риск да бъдат използвани за отклонение от данъчно облагане; и
 5.
 разпоредби за ефективно прилагане, насочени към борба с нарушенията.
 РАЗДЕЛ X
 ДАТИ ЗА ПРИЛАГАНЕ ПО ОТНОШЕНИЕ НА „ПРЕДОСТАВЯЩИ ИНФОРМАЦИЯ ФИНАНСОВИ ИНСТИТУЦИИ“, РАЗПОЛОЖЕНИ В АВСТРИЯ
 По отношение на „предоставящи информация финансови институции“, разположени в Австрия, всички позовавания на „2016 г.“ и „2017 г.“ в настоящото приложение следва да се четат като позовавания съответно на „2017 г.“ и „2018 г.“ По отношение на „съществуващи сметки“, държани от „предоставящи информация финансови институции“, разположени в Австрия, всички позовавания на „31 декември 2015 г.“ в настоящото приложение следва да се четат като позовавания на „31 декември 2016 г.“
 ПРИЛОЖЕНИЕ II
 ДОПЪЛНИТЕЛНИ ПРАВИЛА ЗА ПРЕДОСТАВЯНЕ НА ИНФОРМАЦИЯ И КОМПЛЕКСНА ПРОВЕРКА НА ИНФОРМАЦИЯ ЗА ФИНАНСОВИ СМЕТКИ
 1. Промяна в обстоятелствата
 „Промяна в обстоятелствата“ означава всяка промяна, която води до добавяне на информация, отнасяща се до статуса на дадено лице, или по друг начин влиза в противоречие със статуса на такова лице. Наред с това, промяната в обстоятелствата включва всяка промяна или добавяне на информация по сметката на „титуляря на сметката“ (включително добавяне, замяна или друга


text:
промяна на „титуляря на сметката“) или всяка промяна или добавяне на информация по всяка сметка, свързана с такава сметка (при прилагане на правилата за сумиране на сметки, установени в раздел VII, параграф В, точки 1—3 от приложение I), ако такава промяна или добавяне на информация засяга статуса на „титуляря на сметката“.
 Ако „предоставящата информация финансова институция“ е използвала проверката за адрес на пребиваване, описана в раздел III, параграф Б, точка 1 от приложение I, и има промяна в обстоятелствата, вследствие на която на „предоставящата информация финансова институция“ става известно или има причина да ѝ бъде известно, че първоначалното „документално доказателство“ (или друга равностойна документация) е невярно или ненадеждно, „предоставящата информация финансова институция“ трябва до по-късната от следните две дати: последния ден на съответната календарна година или на друг подходящ отчетен период, или 90 календарни дни след съобщението или установяването на такава промяна в обстоятелствата, да получи декларация и нови „документални доказателства“ за установяване на качеството на местно лице за данъчни цели на „титуляря на сметката“. Ако до тази дата „предоставящата информация финансова институция“ не може да получи декларация и нови „документални доказателства“, тя трябва да приложи процедурата за търсене в електронните записи, описана в раздел III, параграф Б, точки 2—6 от приложение I.
 2. Декларация за нови сметки на образувания
 По отношение на „нови сметки на образувания“, за целите на определянето дали „контролиращото лице“ на „пасивно нефинансово образувание“ е „лице, за което се предоставя информация“, „предоставящата информация финансова институция“ може да използва единствено декларация от страна на „титуляря на сметката“ или на „контролиращото лице“.
 3. Качество на местно лице на финансова институция
 Дадена „финансова институция“ има качество на местно лице на държава членка, Сан Марино или друга „участваща юрисдикция“, ако попада под юрисдикцията на тази държава членка, Сан Марино или друга „участваща юрисдикция“ (т.е. „участващата юрисдикция“ има право да наложи на „финансовата институция“ задължение за предоставяне на информация). По правило, когато „финансова институция“ е местно лице за данъчни цели на държава членка, Сан Марино или друга „участваща юрисдикция“, тя попада под юрисдикцията на тази държава членка, Сан Марино или друга „участваща юрисдикция“ и поради това е „финансова институция на държава членка“, „финансова институция на Сан Марино“ или „финансова институция на друга участваща юрисдикция“. При тръст, който е „финансова институция“ (независимо дали е местно лице за данъчни цели на държава членка, Сан Марино или друга „участваща юрисдикция“), се счита, че тръстът попада под юрисдикцията на държава членка, Сан Марино или друга „участваща юрисдикция“, ако един или повече от попечителите на тръста са местни лица на тази държава членка, Сан Марино или друга „участваща юрисдикция“, освен ако тръстът предоставя на друга „участваща юрисдикция“ (държава членка, Сан Марино или друга „участваща юрисдикция“) цялата изискуема по силата на настоящото Споразумение или друго споразумение за прилагане на „световния стандарт“ информация за поддържаните от тръста „сметки, за които се предоставя информация“, тъй като е местно лице за данъчни цели на тази друга „участваща юрисдикция“. Същевременно, когато „финансова институция“ (с изключение на тръст) не е местно лице за данъчни цели (например поради факта, че е третирана като


text:
фискално прозрачна или попада под юрисдикция, която не предвижда подоходен данък), се счита, че попада под юрисдикцията на държава членка, Сан Марино или друга „участваща юрисдикция“ и поради това е „финансова институция“ на държава членка, „финансова институция“ на Сан Марино или „финансова институция“ на друга „участваща юрисдикция“, ако:
 —
 е учредена съгласно правото на държава членка, Сан Марино или друга „участваща юрисдикция“;
 —
 има място на управление (включително на действително управление) в държава членка, Сан Марино или друга „участваща юрисдикция“; или
 —
 подлежи на финансов надзор в държава членка, Сан Марино или друга „участваща юрисдикция“.
 Когато „финансова институция“ (с изключение на тръст) е местно лице на две или повече „участващи юрисдикции“ (държава членка, Сан Марино или друга „участваща юрисдикция“), тази финансова институция подлежи на задължение за предоставяне на информация и за извършване на комплексна проверка в „участващата юрисдикция“, в която поддържа „финансовата сметка“ ( сметки).
 4. Поддържана сметка
 По принцип се приема, че дадена сметка се поддържа от „финансова институция“, както следва:
 —
 при„попечителска сметка“ — от „финансовата институция“, която е попечител на активите по сметката (включително „финансова институция“, която държи активи на името на брокера за „титуляр на сметка“, в такава институция);
 —
 при „депозитна сметка“ — от „финансовата институция“, която е длъжна да извършва плащания по сметката (с изключение на представител на „финансова институция“, независимо от това дали този представител е „финансова институция“);
 —
 при капиталово или дългово участие във „финансова институция“, което съставлява „финансова сметка“ — от тази „финансова институция“;
 —
 при „застрахователен договор с откупна стойност“ или „анюитетен договор“ — от „финансовата институция“, която е длъжна да извършва плащания по договора.
 5. Тръст, който е пасивно нефинансово образувание
 „Образувание“ като съдружие, непрсонифицирано дружество с ограничена отговорност или подобна правна договореност, което не е местно лице за данъчни цели съгласно раздел VIII, параграф Г, точка 3 от приложение I, се третира като местно лице на юрисдикцията, на чиято територия се намира неговото място на действително управление. За тези цели юридическо лице или правна договореност се приемат за „подобни“ на съдружие и неперсонифицирано дружество с ограничена отговорност, когато данъчното законодателство на дадена „юрисдикция, за която се предоставя информация“ не ги третира като данъчнозадължени лица в нея. Същевременно, за да се избегне двойното предоставяне на информация (предвид широкия обхват на терминът „контролиращи лица“ при тръстовете), тръст, който е „пасивно нефинансово образувание“, не може да се разглежда като подобна правна договореност.
 6. Адрес на централно управление на образуванието
 Едно от изискванията в раздел VIII, параграф Д, точка 6, буква в) от приложение I предвижда, че официалната документация на дадено „образувание“ съдържа адреса на централно управление на „образуванието“ в държавата членка, Сан Марино или другата юрисдикция, в която „образуванието“ твърди, че е местно лице, или в държавата членка, Сан Марино или другата юрисдикция, в която „образуванието“ е учредено или създадено. Адресът на централното управление на „образуванието“ по правило е мястото, където се намира неговото място на действително управление. Адресът на „финансова институция“, в която „образуванието“ поддържа сметка, пощенска кутия или адрес, използван единствено за кореспонденция, не е адресът на централното управление


text:
на „образуванието“, освен ако това е единственият адрес, използван от „образуванието“, и е посочен като негов регистриран адрес в организационните му документи. Наред с това, адрес, предоставен с инструкции за съхраняване на цялата поща на този адрес, не е адресът на централното управление на „образуванието“.
 ПРИЛОЖЕНИЕ III
 ДОПЪЛНИТЕЛНИ ПРЕДПАЗНИ МЕРКИ ЗА ЗАЩИТА НА ДАННИТЕ ПО ОТНОШЕНИЕ НА ТРЕТИРАНЕТО НА ДАННИТЕ, КОИТО СЕ СЪБИРАТ И ОБМЕНЯТ В РАМКИТЕ НА НАСТОЯЩОТО СПОРАЗУМЕНИЕ
 1. Определения
 За целите на настоящото Споразумение следните термини имат следното значение:
 а)
 „лични данни“ означава всяка информация, свързана с физическо лице с установена или подлежаща на установяване самоличност („субект на данни“); за подлежащо на идентифициране лице се смята това лице, което може да бъде идентифицирано, пряко или непряко, по-специално чрез идентификационен номер или един или повече специфични признаци, отнасящи се до неговата физическа, физиологическа, психологическа, умствена, икономическа, културна или социална самоличност;
 б)
 „обработка“ означава всяка операция или съвкупност от операции, които се извършват със или без автоматични средства по отношение на личните данни, като събиране, записване, организиране, съхранение, адаптиране или промяна, извличане, справка, използване, разкриване чрез изпращане, разпространение или друга форма на предоставяне на данните, подреждане или комбиниране, блокиране, изтриване или унищожаване.
 2. Недискриминация
 Договарящите страни гарантират, че предпазните мерки, приложими към обработката на лични данни съгласно настоящото Споразумение и съответното национално право, се прилагат към всички физически лица без дискриминация, по-специално на основата на националност или държава на пребиваване или физическо присъствие.
 3. Данни
 Данните, обработвани от договарящите страни по силата на настоящото Споразумение, трябва да бъдат подходящи, необходими и пропорционални на целите, определени в настоящото Споразумение.
 Договарящите страни не може да обменят лични данни, разкриващи расов или етнически произход, политически възгледи, религиозни или философски убеждения, членство в профсъюзи и данни, отнасящи се до здравето или сексуалния живот на лицето.
 4. Прозрачност, право на достъп, коригиране и заличаване на данни
 Когато информация, получена от друга юрисдикция съгласно настоящото Споразумение, в съответствие с условията, определени в член 6, параграф 5 от настоящото Споразумение, е използвана за други цели в получаващата юрисдикция или е предадена от получаващата юрисдикция на трета юрисдикция (друга държава членка или Сан Марино), компетентният орган на получаващата юрисдикция, която използва информацията за други цели или я предава на трета юрисдикция, информира съответното физическо „лице, за което се предоставя информация“. Тази информация се предоставя в срок, който позволява на физическото лице да упражни правата си по отношение на защитата на данните, и при всички случаи преди получаващата юрисдикция да е използвала информацията за други цели или да ги е предала на третата юрисдикция.
 По отношение на обработваните по настоящото Споразумение лични данни, всяко физическо лице има право да поиска достъп до своите лични данни, които се обработват от „предоставящите информация финансови институции“ и/или от „компетентните органи“, както и право на поправка, когато данните са неточни. В случаите, когато данните се обработват неправомерно, физическото лице може да поиска тяхното заличаване.
 С цел да се улесни упражняването на това право, всяко физическо лице има право да отправя искания за достъп, поправка и/или заличаване на неговите данни, които неговият „компетентен


text:
орган“ изпраща на другия „компетентен орган“.
 Запитаният „компетентен орган“ предоставя достъп до съответните данни и, където е целесъобразно, актуализира и/или коригира неточните или непълни данни.
 5. Право на защита
 По отношение на обработваните по настоящото Споразумение лични данни, всяко физическо лице има право на ефективна административна и съдебна защита, независимо от своята националност и държава на пребиваване в някоя или всички участващи юрисдикции.
 6. Автоматизирана обработка
 Компетентните органи не вземат решения, които пораждат неблагоприятни правни последици по отношение на дадено физическо лице или го засягат в значителна степен и които се основават единствено на автоматизирана обработка на данни, предназначени да оценят някои лични аспекти, свързани с него.
 7. Предаване на органи на трети държави
 „Компетентен орган“ може да предава понякога лични данни, получени по силата на настоящото Споразумение, на публични органи в трети държави, различни от държавите членки и Сан Марино, ако са налице всички посочени по-долу обстоятелства:
 а)
 предаването е необходимо за целите, посочени в член 6, параграф 4, в получаващата трета държава и данните ще се използват от получаващата трета държава само за тези цели;
 б)
 данните са подходящи и пропорционални на целите, за които се предават;
 в)
 правомощията на органа на третата държава са пряко свързани с целите, посочени в член 6, параграф 4;
 г)
 получаващата трета държава осигурява равнище на защита на личните данни, което е еквивалентно на това, установено с настоящото Споразумение, както и се ангажира да не предава получените данни на трети страни;
 д)
 „компетентният орган“, от който е получена информацията, е предоставил предварително съгласие; както и
 е)
 субектът на данните е бил информиран за тяхното предаване.
 Всякакво друго предаване на трети страни на данни, получени съгласно настоящото Споразумение, се забранява.
 8. Цялостност и сигурност на данните
 По отношение на обработваната по настоящото Споразумение информация „договарящите страни“ и „предоставящите информация финансови институции“ са длъжни да разполагат с:
 а)
 подходящи предпазни мерки, за да се гарантира, че тази информация остава поверителна и се използва единствено за целите и от лицата или органите, посочени в член 6;
 б)
 инфраструктура за ефективен обмен (включително внедрени процеси за навременен, акуратен, сигурен и поверителен обмен на информация, ефективни и надеждни комуникации, както и капацитет за бързо разрешаване на свързаните с обмена въпроси и опасения или обработване на заявките за обмен и за осигуряване изпълнението на разпоредбите на член 4 от настоящото Споразумението); както и
 в)
 технически и организационни мерки, за да се предотврати всякакво неразрешено разгласяване или достъп до информация, случайно или неправомерно унищожаване, или случайна загуба или промяна, или всякакви други неправомерни форми на обработка;
 г)
 технически и организационни мерки за поправяне на неточни данни и заличаване на информация, за която няма правни основания да бъде съхранявана.
 „Договарящите страни“ гарантират, че „предоставящите информация финансови институции“ незабавно уведомяват „компетентния орган“ в тяхната юрисдикция, когато имат причини да смятат, че са съобщили на този „компетентен орган“ неточна или невярна информация. Уведоменият „компетентен орган“ предприема всички подходящи мерки, приложими съгласно вътрешното законодателство, за да преодолее описаните в уведомлението грешки.
 9. Санкции
 „Договарящите страни“ гарантират, че всяко нарушение на разпоредбите за защита


text:
на личните данни, определени в настоящото Споразумение, е предмет на ефективни и възпиращи санкции.
 10. Надзор
 Обработването по настоящото Споразумение на лични данни от „предоставящите информация финансови институции“ и „компетентните органи“ е предмет на надзор i) в държавите членки — от страна на националните надзорни органи за защита на данните, учредени съгласно тяхното вътрешно законодателство, с което се прилага Директива 95/46/ЕО, и ii) в Сан Марино — от страна на гаранта на поверителността на личните данни, установен със Закон 70 от 23 май 1995 г. относно Изменение на Закон 27 от 1 март 1983 г. за събиране, изготвяне и използване на компютризирани лични данни.
 Тези органи в държавите членки и Сан Марино трябва да разполагат с ефективни правомощия да извършват надзор, разследване, намеса и преглед, както и с правомощия да сезират компетентните органи за нарушения на закона с цел правно действие, когато е целесъобразно. Те гарантират по-специално, че жалбите за неспазване на съответните разпоредби се приемат, разследват и получават отговор и подходяща защита.
 ПРИЛОЖЕНИЕ IV
 СПИСЪК НА КОМПЕТЕНТНИТЕ ОРГАНИ НА ДОГОВАРЯЩИТЕ СТРАНИ
 Компетентните органи за целите на настоящото Споразумение са следните:
 а)
 в Република Сан Марино: Il Segretario di Stato per le Finanze e il Bilancio или негов упълномощен представител;
 б)
 в Кралство Белгия: De Minister van Financiën/Le Ministre des Finances (министърът на финансите) или негов упълномощен представител;
 в)
 в Република България: Изпълнителният директор на Националната агенция за приходите или негов упълномощен представител;
 г)
 в Чешката република: Ministr financí (министърът на финансите) или негов упълномощен представител;
 д)
 в Кралство Дания: Skatteministeren (министърът на финансите) или негов упълномощен представител;
 е)
 във Федерална република Германия: Der Bundesminister der Finanzen (министърът на финансите) или негов упълномощен представител;
 ж)
 в Република Естония: Rahandusminister (министърът на икономиката) или негов упълномощен представител;
 з)
 в Република Гърция: Ο Υπουργός Οικονομίας και Οικονομικών (министърът на икономиката) или негов упълномощен представител;
 и)
 в Кралство Испания: El Ministro de Economía y Hacienda (министърът на икономиката) или негов упълномощен представител;
 й)
 във Френската република: Le Ministre chargé du budget (министърът на бюджета) или негов упълномощен представител;
 к)
 в Република Хърватия: Ministar financija (министърът на финансите) или негов упълномощен представител;
 л)
 в Ирландия: The Revenue Commissioners (комисарите по приходите) или техен упълномощен представител;
 м)
 в Италианската република: Il Direttore Generale delle Finanze (генералният директор на финансите) или негов упълномощен представител;
 н)
 в Република Кипър: Υπουργός Οικονομικών (министърът на икономиката) или негов упълномощен представител;
 о)
 в Република Латвия: Finanšu ministrs (министърът на финансите) или негов упълномощен представител;
 п)
 в Република Литва: Finansų ministras или негов упълномощен представител;
 р)
 във Великото херцогство Люксембург: Le Ministre des Finances (министърът на финансите) или негов упълномощен представител;
 с)
 в Унгария: A pénzügyminiszter (министърът на финансите) или негов упълномощен представител;
 т)
 в Република Малта: Il-Ministru responsabbli għall-Finanzi (министърът на финансите) или негов упълномощен представител;
 у)
 в Кралство Нидерландия: De Minister van Financiën (министърът на финансите) или негов упълномощен представител;
 ф)
 в Република Австрия: Der Bundesminister für Finanzen (министърът на финансите) или негов упълномощен представител;
 х)
 в Република Полша: Minister Finansów (министърът на финансите) или негов упълномощен представител;
 ц)


text:
в Португалската република: O Ministro das Finanças (министърът на финансите) или негов упълномощен представител;
 ч)
 в Румъния: Președintele Agenției Naționale de Administrare Fiscală (председателят на националната агенция по приходите) или негов упълномощен представител;
 ш)
 в Република Словения: Minister zа finаnce (министърът на финансите) или негов упълномощен представител;
 щ)
 в Словашката република: Minister financií (министърът на финансите) или негов упълномощен представител;
 аа)
 в Република Финландия: Valtiovarainministeriö/Finansministeriet (министърът на финансите) или негов упълномощен представител;
 аб)
 в Кралство Швеция: Chefen för Finansdepartementet (началникът на финансовата служба) или негов упълномощен представител;
 ав)
 в Обединеното кралство Великобритания и Северна Ирландия и в европейските територии, за чиито външни отношения отговаря Обединеното кралство: the Commissioners of Inland Revenue (комисарите по вътрешните приходи) или техните упълномощени представители и компетентният орган на Гибралтар, който Обединеното кралство определя в съответствие с договореностите за гибралтарските власти в контекста на инструментите на ЕС и ЕО, както и със съответните договори, за които държавите членки и институциите на Европейския съюз са уведомени на 19 април 2000 г., копие от които Генералният секретар на Съвета на Европейския съюз изпраща на Сан Марино, и които се прилагат по отношение на настоящото Споразумение.
 “.
 Член 2
 Влизане в сила и прилагане
 1. Настоящият Протокол за изменение изисква ратификация или одобрение от „договарящите страни“ съгласно собствените им процедури. „Договарящите страни“ се уведомяват взаимно за приключването на тези процедури. Настоящият Протокол за изменение влиза в сила на първия ден от втория месец след последното уведомление.
 2. Независимо от разпоредбите на параграф 1, „договарящите страни“ прилагат временно настоящия Протокол за изменение до влизането му в сила. Това временно прилагане започва на 1 януари 2016 г., с уговорката, че всяка от „договарящите страни“ ще уведоми до 31 декември 2015 г. другата страна за приключването на съответните си вътрешни процедури, необходими за такова временно прилагане.
 3. По отношение на обмена на информация при поискване, обменът на информация, предвиден в настоящия Протокол за изменение, се прилага към направените на датата на влизането му в сила или след тази дата запитвания за информация във връзка с данъчните години, започващи на първия ден на месец януари на годината на влизането му в сила или след тази дата. Ако член 5 от Споразумението, изменено с настоящия Протокол за изменение, не се прилага, то продължава да се прилага член 13 от Споразумението във вида му преди неговото изменение с настоящия Протокол за изменение.
 4. Независимо от параграфи 1 — 3, следните задължения съгласно Споразумението във вида му преди неговото изменение с настоящия Протокол за изменение продължават да се прилагат, както следва:
 i)
 задълженията на Сан Марино и свързаните с тях задължения на агент-платците, установени в него съгласно член 8 от Споразумението във вида преди изменението му с настоящия Протокол за изменение, и задълженията на Сан Марино и свързаните с тях задължения на агент-платците, установени в него съгласно член 9 от Споразумението във вида преди изменението му с настоящия Протокол за изменение, продължават да се прилагат до 30 юни 2016 г. или докато тези задължения бъдат изпълнени;
 ii)
 задълженията на държавите членки, предвидени в член 10 от


text:
Споразумението във вида му преди неговото изменение с настоящия Протокол за изменение, по отношение на удържаните при източника данъци през 2015 г. и предходни години, продължават да се прилагат, докато тези задължения бъдат изпълнени.
 Член 3
 Езици
 Настоящият Протокол за изменение се съставя в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всички текстове са еднакво автентични.
 В ДОКАЗАТЕЛСТВО НА КОЕТО долуподписаните пълномощни представители полагат подписите си под настоящото Споразумение.
 Съставено в Брюксел на осми декември две хиляди и петнадесета година.
 Hecho en Bruselas, el ocho de diciembre de dos mil quince.
 V Bruselu dne osmého prosince dva tisíce patnáct.
 Udfærdiget i Bruxelles den ottende december to tusind og femten.
 Geschehen zu Brüssel am achten Dezember zweitausendfünfzehn.
 Kahe tuhande viieteistkümnenda aasta detsembrikuu kaheksandal päeval Brüsselis.
 Έγινε στις Βρυξέλλες, στις οκτώ Δεκεμβρίου δύο χιλιάδες δεκαπέντε.
 Done at Brussels on the eighth day of December in the year two thousand and fifteen.
 Fait à Bruxelles, le huit décembre deux mille quinze.
 Sastavljeno u Bruxellesu osmog prosinca dvije tisuće petnaeste.
 Fatto a Bruxelles, addì otto dicembre duemilaquindici.
 Briselē, divi tūkstoši piecpadsmitā gada astotajā decembrī.
 Priimta du tūkstančiai penkioliktų metų gruodžio aštuntą dieną Briuselyje.
 Kelt Brüsszelben, a kétezer-tizenötödik év december havának nyolcadik napján.
 Magħmul fi Brussell, fit-tmien jum ta’ Diċembru fis-sena elfejn u ħmistax.
 Gedaan te Brussel, de achtste december tweeduizend vijftien.
 Sporządzono w Brukseli dnia ósmego grudnia roku dwa tysiące piętnastego.
 Feito em Bruxelas, em oito de dezembro de dois mil e quinze.
 Întocmit la Bruxelles la opt decembrie două mii cincisprezece.
 V Bruseli ôsmeho decembra dvetisícpätnásť.
 V Bruslju, dne osmega decembra leta dva tisoč petnajst.
 Tehty Brysselissä kahdeksantena päivänä joulukuuta vuonna kaksituhattaviisitoista.
 Som skedde i Bryssel den åttonde december år tjugohundrafemton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Сан Марино
 Por la República de San Marino
 Za Republiku San Marino
 For Republikken San Marino
 Für die Republik San Marino
 San Marino Vabariigi nimel
 Για τη Δημοκρατία του Αγίου Μαρίνου
 For the Republic of San Marino
 Pour la République de Saint-Marin
 Za Republiku San Marino
 Per la Repubblica di San Marino
 Sanmarīno Republikas vārdā –
 San Marino Respublikos vardu
 A San Marino Köztársaság részéről
 Għar-Repubblika ta' San Marino
 Voor de Republiek San Marino
 W imieniu Republiki San Marino
 Pela República de São Marino
 Pentru Republica San Marino
 Za Sanmarínsku republiku
 Za Republiko San Marino
 San Marinon tasavallan puolesta
 För Republiken San Marino
 (1) ОВ L 157, 26.6.2003 г., стр. 38.
 (2) ОВ L 381, 28.12.2004 г., стр. 33.
 (3)


text:
ОВ L 281, 23.11.1995 г., стр.31.
 (4) Bollettino ufficiale della Repubblica di San Marino, 1.6.1995 г.
 (5) ОВ L 64, 11.3.2011 г., стр. 1.
 (6) Bollettino ufficiale della Repubblica di San Marino, 1.6.1995 г.
 СЪВМЕСТНИ ДЕКЛАРАЦИИ НА „ДОГОВАРЯЩИТЕ СТРАНИ“:
 СЪВМЕСТНА ДЕКЛАРАЦИЯ НА „ДОГОВАРЯЩИТЕ СТРАНИ“ ОТНОСНО СПОРАЗУМЕНИЕТО И ПРИЛОЖЕНИЯТА
 По отношение на прилагането на Споразумението и на приложения I и II към него „договарящите страни“ се споразумяват, че коментарите по типовото споразумение между компетентните органи и общият стандарт за предоставяне на информация, разработени от ОИСР, следва да се използват като източник за привеждане на примери или тълкуване и с цел осигуряване на съгласуваност в прилагането.
 СЪВМЕСТНА ДЕКЛАРАЦИЯ НА „ДОГОВАРЯЩИТЕ СТРАНИ“ ОТНОСНО ЧЛЕН 5
 Относно прилагането на член 5 за обмен на информация при поискване „договарящите страни“ се споразумяват, че коментарът към член 26 от Модела на данъчна конвенция на ОИСР относно дохода и капитала във вида му към момента на подписване на Протокола за изменение следва да бъде източник на тълкуване.
 Когато през следващите години ОИСР в качеството си на запитана юрисдикция приема нови редакции на коментара към член 26 от Модела на данъчна конвенция на ОИСР относно дохода и капитала, всяка държава членка или Република Сан Марино може да прилага тези редакции като източник на тълкуване, с който се заменят предходните. Когато прилага предходното изречение, съответната държава членка уведомява Република Сан Марино и Република Сан Марино уведомява Европейската комисия. Европейската комисия може да има координационна роля при предаването на известията от държавите членки на Република Сан Марино и Европейската комисия предава известието от Република Сан Марино на държавите членки. Прилагането поражда действие от датата на известието.
 СЪВМЕСТНА ДЕКЛАРАЦИЯ НА „ДОГОВАРЯЩИТЕ СТРАНИ“ ОТНОСНО ТЕРМИНА „ДАНЪЧЕН НОМЕР“
 Страните се споразумяват, че терминът „данъчен номер“, в контекста на „лице от държава членка, за което се предоставя информация“ или „титуляр на сметка от държава членка“, следва да се отнася до „данъчните номера“ или еквивалентни на тях номера, чиято структура и формат са нотифицирани на Европейската комисия и са били публикувани в Официален вестник на Европейския съюз като списък с данни.
 Страните се споразумяват, че терминът „данъчен номер“, в контекста на „лице от Сан Марино, за което се предоставя информация“ или „титуляр на сметка от Сан Марино“, следва да се отнася до следните данъчни номера:
 i —
 „Codice ISS“, използван за идентифициране на физически лица;
 ii —
 „Codice Оperatore Еconomico — (COE)“, използван за идентифициране на дружества или други образувания.
 СЪВМЕСТНА ДЕКЛАРАЦИЯ НА ДОГОВАРЯЩИТЕ СТРАНИ ОТНОСНО ОТНОШЕНИЯТА МЕЖДУ САН МАРИНО И ЕВРОПЕЙСКИЯ СЪЮЗ
 Европейският съюз признава активната роля, изпълнявана от Република Сан Марино в международния процес за прозрачност и сътрудничество в данъчната област между държавите. Сан Марино непрекъснато работи за постигане на пълно сближаване с международните стандарти и стандартите на Европейския Съюз в областта на борбата срещу изпирането на пари, на данъчното облагане и финансите, както беше признато от MONEYVAL (Специален комитет на експертите за оценка на мерките за борба срещу прането на пари), ОИСР и Международния валутен фонд.
 По-специално, процесът на привеждане в съответствие със съответните разпоредби на Европейския съюз по банковите въпроси, борбата


text:
срещу изпирането на пари, платежната система, статистиката, евробанкнотите и евромонетите, разпоредби, които също са важни с оглед на посочените по-горе стандарти за прозрачност, се регулира от Паричното споразумение, подписано с Европейския съюз през 2012 г.. В това споразумение Сан Марино се ангажира да транспонира в своята национална правна система набор от правила, отнасящи се до достиженията на правото на Съюза.
 Този процес на сближаване следва да бъде подпомогнат чрез Споразумението с Европейския съюз за автоматичен обмен на информация за финансови сметки с оглед подобряване на спазването на данъчното законодателство в международен план, по отношение на което Сан Марино подчерта необходимостта да се осигури финансова, техническа и оперативна устойчивост.
 Европейският съюз отчита готовността на Сан Марино да постигне — като се вземе предвид началото на обмена на информация по силата на Споразумението между Европейския съюз и Република Сан Марино за автоматичен обмен на информация за финансови сметки с оглед подобряване на спазването на данъчното законодателство в международен план — ефективна интеграция на своята финансова и банкова система в рамките на пазара на Съюза, в съответствие със задълженията, произтичащи от Паричното споразумение, подписано през 2012 г.
 Свързаните с интеграцията въпроси ще бъдат разгледани в контекста на Споразумението за асоцииране с Европейския съюз, преговорите по което бяха официално открити на 18 март 2015 г.
 СЪВМЕСТНА ДЕКЛАРАЦИЯ НА „ДОГОВАРЯЩИТЕ СТРАНИ“ ОТНОСНО ОПРЕДЕЛЕНИЕТО НА ТЕРМИНА „ЦЕНТРАЛНА БАНКА“
 Договарящите страни се споразумяват, с позоваване на критериите за идентифициране на „непредоставяща информация финансова институция“, (приложение I, раздел VIII, параграф Б), че по отношение на Сан Марино терминът „централна банка“ (точка 4) следва да се тълкува като отнасящо се до Централната банка на Република Сан Марино (Banca Centrale della Repubblica di San Marino).
 СЪВМЕСТНА ДЕКЛАРАЦИЯ НА „ДОГОВАРЯЩИТЕ СТРАНИ“ ОТНОСНО ЧЛЕН 2 ОТ ПРОТОКОЛА ЗА ИЗМЕНЕНИЕ
 С позоваване на член 2 от Протокола за изменение двете страни се споразумяват, че временното прилагане на Протокола за изменение предполага:
 —
 Република Сан Марино и държавите членки, с изключение на Австрия, и техните финансови институции да прилагат правилата за предоставяне на информация и за комплексна проверка в съответствие с приложения I и II, считано от 1 януари 2016 г., а Австрия и нейните финансови институции да прилагат правилата за предоставяне на информация и комплексна проверка в съответствие с приложения I и II, считано от 1 януари 2017 г., с оглед на изпълнението на задълженията им съгласно член 3, параграф 3 от Споразумението, изменено с настоящия Протокол за изменение;
 —
 Република Сан Марино и нейните финансови институции, като отчитат също така факта, че предвиденото приемане и влизане в сила до края на 2015 г. на директива на Съвета за отмяна на Директива 2003/48/ЕО на Съвета може да спре изпълнението на техните задължения по силата на Споразумението между Европейската общност и Република Сан Марино, което предвижда мерки, еквивалентни на тези, предвидени в Директива 2003/48/ЕО на Съвета относно данъчното облагане на доходи от спестявания под формата на лихвени плащания, във вида преди изменението му с настоящия Протокол за изменение, считано от 1 януари 2016 г., освен ако в член 2, параграфи 3 и 4 от


text:
 Важна правна забележка
 |
 22003A0411(02)
 Официален вестник n° L 095 , 11/04/2003 стр. 0041 - 0044 специално чешко издание глава 11 том 46 стр. 174 - 177 специално испанско издание глава 11 том 46 стр. 174 - 177 специално унгарско издание глава 11 том 46 стр. 174 - 177 специално литвийско издание глава 11 том 46 стр. 174 - 177 LV.ES глава 11 том 46 стр. 174 - 177 MT.ES глава 11 том 46 стр. 174 - 177 PL.ES глава 11 том 46 стр. 174 - 177 SK.ES глава 11 том 46 стр. 174 - 177 специално словенско издание глава 11 том 46 стр. 174 - 177
 Споразумение под формата на размяна на писмамежду Европейската общност и Съединените американски щати за изменение на концесиите по отношение на зърнени култури, предвидени в списък СХL на ЕО към ГАТТ 1994 годинаА. Писмо от Европейската общностУважаеми господине,Европейската общност (ЕО) и Съединените американски щати, по отношение на концесиите относно зърнени култури, предвидени в списък СХL на ЕО към Общото споразумение за митата и търговията (ГАТТ 1994 г.), се съгласява със заключенията, така както са очертани по-долу.Обикновена пшеница1. За позиция 10019095 (друга шпелта, обикновена пшеница и смес от пшеница и ръж), концесиите, включени в списък СХL на ЕО, продължават да се прилагат за висококачествена обикновена пшеница (така както е посочено в приложение I към Регламент (ЕО) No 1249/96 на Комисията от 28 юни 1996 г., ОВ L 161, стр. 125).2. а) За друга шпелта, средно- или нискокачествена обикновена пшеница (посочена в приложение I към Регламент (ЕО) No 1249/96 на Комисията от 28 юни 1996 г., и смес от пшеница и ръж съгласно позиция 10019095 (друга шпелта, обикновена пшеница и смес от пшеница и ръж), Европейската общност установява тарифна квота от 2981600 метрични тона.б) В рамките на тарифната квота, посочена в точка 2, буква а), 572000 метрични тона се разпределят за Съединените американски щати. Предмет на предварително одобрение от Съединените американски щати, в случай че Съединените американски щати не са в състояние да попълнят своето разпределение, това разпределение може да бъде отворено за други страни.в) Квотната тарифна ставка за тарифната квота, посочена в точка 2, буква а), е 12 EUR/t, а извънквотната тарифна ставка не е по-висока от по-ниската от задължителната митническа ставка за позиция 10019095 (друга шпелта, обикновена пшеница и смес от пшеница и ръж) в списък СХL на ЕО, считано от 1 юли 2002 г., или митническата ставка за най-облагодетелствана нация.3. След като Европейската общност установи тарифната квота, посочена в точка 2, Европейската общност не трябва да прилага концесиите за друга шпелта, средно- или нискокачествена обикновена пшеница (така както е посочено в приложение I към Регламент (ЕО) No 1249/96 на Комисията от 28 юни 1996 г., ОВ L 161, стр. 125), и за смес от пшеница и ръж съгласно позиция 10019095, включена в уводна бележка 6 на списък СХL на ЕО.Ечемик4. а) За позиция 10030050 (ечемик), Европейската общност установява тарифна квота от 50000 метрични тона за малцов ечемик (ечемик, предназначен за производството на малц, използван за производството на бира, зрееща в бъчви от


text: бук и с качествени критерии, така както са посочени в член 2, параграф 3 от Регламент (ЕО) No 1234/2001 на Комисията от 22 юни 2001 г., ОВ L 168, стр. 12), и тарифна квота за целия друг ечемик 300000 метрични тона.б) Квотната тарифна ставка за тарифната квота на малцов ечемик, посочена в точка 4, буква а), е 8 ЕUR/метричен тон, а извънквотната тарифна ставка не е по-висока от по-ниската от задължителната митническа ставка за позиция 10030050 (ечемик) в списък СХL на ЕО, считано от 1 юли 2002 г., или митническата ставка за най-облагодетелствана нация. Квотната тарифна ставка за тарифната квота за всички други видове ечемик, посочена в точка 4 а), е 16 ЕUR/метричен тон, а извънквотната тарифна ставка не е по-висока от по-ниската от задължителната митническа ставка за позиция 10030050 (ечемик) в списък СХL на ЕО, считано от 1 юли 2002 г., или митническата ставка за най-облагодетелствана нация.5. След като Европейската общност установи тарифните квоти, така както са посочени в точка 4, Европейската общност не трябва да прилага концесиите за позиция 10030050 (ечемик), включени в уводна бележка 6 на списък СХL на ЕО.Общи положения6. Тарифните квоти, посочени в точки 2 и 4, се отварят на 1 януари всяка година.7. Тарифните квоти, посочени в точки 2 и 4, се управляват на база "първи дошъл, първи обслужен". Двете страни се консултират относно другите аспекти на управлението на квотата.8. Всяко изменение в концесиите по списък СХL на ЕО съгласно точки 3 и/или 5, води до добавяне на концесиите, посочени в точки 2, 4 и 6 на списък СХL на ЕО.9. Европейската общност приема, че Съединените американски щати имат право да искат обезщетение за щета, нанесена им от друга страна по ГАТТ по отношение на концесиите, посочени в точки 2, 4 и 6.10. По отношение на нотификацията на Европейската общност от 26 юли 2002 г. относно нейното намерение да измени някои концесии в списък СХL на ЕО (разпространен с документи G/SECRET/15), Европейската общност не изменя концесиите, включени в списък СХL на ЕО относно позиция 10019095, така както е посочено в точка 1, и относно позиция 10011050 (твърда пшеница), 10020000 (ръж), бивш позиция 1005 (царевица, без хибридни семена), и позиция ex1007 (сорго на зърна, без хибриди за посев) и нотифицира на Световната търговска организация относно горепосоченото.Настоящото споразумение се одобрява от страните в съгласие с техните процедури.Разпоредбите на настоящото споразумение се прилагат от 1 януари 2003 г.Ще Ви бъда задължен да потвърдите дали Вашето правителство е съгласно с гореизложеното.Моля приемете, уважаеми господине, моите най-дълбоки почитания.За Европейската общност+++++ TIFF +++++Б. Писмо от Съединените американски щатиУважаеми господине,Имам честта да потвърдя получаването на Вашето писмо с днешна дата, в което пише следното:"Европейската общност (ЕО) и Съединените американски щати, по отношение на концесиите относно зърнени култури, предвидени в списъка СХL на ЕО към Общото споразумение за митата и търговията (ГАТТ 1994 г.), се съгласява със заключенията, така както са очертани по-долу.Обикновена пшеница1. За позиция 10019095 (друга шпелта, обикновена пшеница и смес от пшеница и ръж), концесиите, включени в списък СХL на ЕО, продължават да се прилагат за висококачествена обикновена пшеница


text: (така както е посочено в приложение I към Регламент (ЕО) No 1249/96 на Комисията от 28 юни 1996 г., ОВ L 161, стр. 125).2. а) За друга шпелта, средна или нискокачествена обикновена пшеница (посочена в приложение I към Регламент (ЕО) No 1249/96 на Комисията от 28 юни 1996 г., и смес от пшеница и ръж съгласно позиция 10019095 (друга шпелта, обикновена пшеница и смес от пшеница и ръж), Европейската общност установява тарифна квота от 2981600 метрични тона.б) В рамките на тарифната квота, посочена в точка 2, буква а), 572000 метрични тона се разпределят за Съединените американски щати. Предмет на предварително одобрение от Съединените американски щати, в случай че Съединените американски щати не са в състояние да попълнят своето разпределение, това разпределение може да бъде отворено за други страни.в) Квотната тарифна ставка за тарифната квота, посочена в точка 2, буква а), е 12 EUR/t, а извънквотната тарифна ставка не е по-висока от по-ниската от задължителната митническа ставка за позиция 10019095 (друга шпелта, обикновена пшеница и смес от пшеница и ръж) в списък СХL на ЕО, считано от 1 юли 2002 г., или митническата ставка за най-облагодетелствана нация.3. След като Европейската общност установи тарифната квота, посочена в точка 2, Европейската общност не трябва да прилага концесиите за друга шпелта, средно- или нискокачествена обикновена пшеница (така както е посочено в приложение I към Регламент (ЕО) No 1249/96 на Комисията от 28 юни 1996 г., ОВ L 161, стр. 125), и за смес от пшеница и ръж съгласно позиция 10019095, включена в уводна бележка 6 на списък СХL на ЕО.Ечемик4. а) За позиция 10030050 (ечемик), Европейската общност установява тарифна квота от 50000 метрични тона за малцов ечемик (ечемик, предназначен за производството на малц, използван за производството на бира, зрееща в бъчви от бук и с качествени критерии, така както са посочени в член 2, параграф 3 от Регламент (ЕО) No 1234/2001 на Комисията от 22 юни 2001 г., ОВ L 168, стр. 12), и тарифна квота за целия друг ечемик 300000 метрични тона.б) Квотната тарифна ставка за тарифната квота на малцов ечемик, посочена в точка 4 а), е 8 ЕUR/метричен тон, а извънквотната тарифна ставка не е по-висока от по-ниската от задължителната митническа ставка за позиция 10030050 (ечемик), в списъка СХL на ЕО, считано от 1 юли 2002 г., или митническата ставка за най-облагодетелствана нация. Квотната тарифна ставка за тарифната квота за всички други видове ечемик, посочена в точка 4 а), е 16 ЕUR/метричен тон, а извънквотната тарифна ставка не е по-висока от по-ниската от задължителната митническа ставка за позиция 10030050 (ечемик), в списък СХL на ЕО, считано от 1 юли 2002 г., или митническата ставка за най-облагодетелствана нация.5. След като Европейската общност установи тарифните квоти, така както са посочени в точка 4, Европейската общност не трябва да прилага концесиите за позиция 10030050 (ечемик), включени в уводна бележка 6 на списък СХL на ЕО.Общи положения6. Тарифните квоти, посочени в точки 2 и 4, се отварят на 1 януари всяка година.7. Тарифните квоти, посочени в точки 2 и 4, се управляват на база "първи дошъл,


text: първи обслужен". Двете страни се консултират относно другите аспекти на управлението на квотата.8. Всяко изменение в концесиите по списъка СХL на ЕО съгласно точки 3 и/или 5, води до добавяне на концесиите, посочени в точки 2, 4 и 6 от списък СХL на ЕО.9. Европейската общност приема, че Съединените американски щати имат право да искат обезщетение за щета, нанесена им от друга страна по ГАТТ по отношение на концесиите, посочени в точки 2, 4 и 6.10. По отношение на нотификацията на Европейската общност от 26 юли 2002 г. относно нейното намерение да измени някои концесии в списък СХL на ЕО (разпространен с документи G/SECRET/15), Европейската общност не изменя концесиите, включени в списък СХL на ЕО относно позиция 10019095, така както е посочено в точка 1, и относно позиция 10011050 (твърда пшеница), 10020000 (ръж), бивш позиция 1005 (царевица, без хибридни семена), и позиция ex1007 (сорго на зърна, без хибриди за посев) и нотифицира на Световната търговска организация относно горепосоченото.Настоящото споразумение се одобрява от страните в съгласие с техните процедури.Разпоредбите на настоящото споразумение се прилагат от 1 януари 2003 г.Ще Ви бъда задължен да потвърдите дали Вашето правителство е съгласно с гореизложеното."Правителството на Съединените американски щати има честта да потвърди съгласието си със съдържанието на настоящото писмо.Моля приемете, уважаеми господине, моите най-дълбоки почитания.От името на правителството на Съединените американски щати+++++ TIFF +++++--------------------------------------------------


text:
 Важна правна забележка
 |
 22003D0020
 Официален вестник n° L 094 , 10/04/2003 стр. 0082 - 0083 специално чешко издание глава 11 том 08 стр. 87 - 88 специално испанско издание глава 11 том 08 стр. 87 - 88 специално унгарско издание глава 11 том 08 стр. 87 - 88 специално литвийско издание глава 11 том 08 стр. 87 - 88 LV.ES глава 11 том 08 стр. 87 - 88 MT.ES глава 11 том 08 стр. 87 - 88 PL.ES глава 11 том 08 стр. 87 - 88 SK.ES глава 11 том 08 стр. 87 - 88 специално словенско издание глава 11 том 08 стр. 87 - 88
 Решение на Съвместния комитет на ЕИПNo 20/2003от 31 януари 2003 годиназа изменение на приложение XVII (Интелектуална собственост) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение XVII към Споразумението е изменено с Решение No 171/2002 на Съвместния комитет на ЕИП от 6 декември 2002 г. [1].(2) Директива 98/44/EО на Европейския парламент и на Съвета от 6 юли 1998 г. относно правната закрила на биотехнологичните изобретения [2] трябва да бъде включена в Споразумението.(3) Директива 98/44/EО се основава на определение в и позоваване на Регламент (ЕО) No 2100/94 на Съвета [3], който не е включен в Споразумението,РЕШИ:Член 1След точка 9в (Директива 2001/84/EО на Европейския парламент и на Съвета) в приложение XVII към Споразумението се създава следната точка:"9г. 398 L 0044: Директива 98/44/EО на Европейския парламент и на Съвета от 6 юли 1998 г. относно правната закрила на биотехнологичните изобретения (ОВ L 213, 30.7.1998 г., стр. 13).Разпоредбите на директивата, по смисъла на настоящото споразумение, се четат със следната адаптация:С оглед на патентния съюз между Лихтенщайн и Швейцария Лихтенщайн не представя патенти съгласно посоченото в настоящата директива."Член 2Текстовете на Директива 98/44/EО на исландски и норвежки език се публикуват в притурката за ЕИП към Официален вестник на Европейския съюз и са автентични.Член 3Настоящото решение влиза в сила на 1 февруари 2003 г., при условие че всички нотификации до Съвместният комитет на ЕИП съгласно член 103, параграф 1 от споразумението [****] са направени.Член 4Настоящото решение се публикува в раздела за ЕИП и в притукрата за ЕИП към Официален вестник на Европейския съюз.Съставено в Брюксел на 31 януари 2003 година.За Съвместния комитет на ЕИППредседателP. Westerlund[1] ОВ L 38, 13.2.2003 г., стр. 36.[2] ОВ L 213, 30.7.1998 г., стр. 13.[3] ОВ L 227, 1.9.1994 г., стр. 1.[****] Посочени са конституционни изисквания.--------------------------------------------------


text:
 21.2.2008
 BG
 Официален вестник на Европейския съюз
 L 47/61
 РЕШЕНИЕ НА СЪВМЕСТНИЯ КОМИТЕТ НА ЕИП
 No 128/2007
 от 28 септември 2007 година
 за изменение на приложение XXI (Статистика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XXI към Споразумението бе изменено с Решение No 94/2007 на Съвместния комитет на ЕИП от 6 юли 2007 г. (1)
 (2)
 Регламент (ЕО) No 332/2007 на Комисията от 27 март 2007 г. относно техническите предписания за предоставяне на статистически данни (2) за железопътния транспорт следва да бъде включен в Споразумението.
 (3)
 Настоящото решение следва да не се прилага за Исландия,
 РЕШИ:
 Член 1
 След точка 7й (Регламент (ЕО) No 1365/2006 на Европейския парламент и на Съвета) от приложение XXI към Споразумението се добавя следната точка:
 „7к.
 32007 R 0332: Регламент (ЕО) No 332/2007 на Комисията от 27 март 2007 г. относно техническите предписания за предоставяне на статистически данни за железопътния транспорт (ОВ L 88, 29.3.2007 г., стр. 16).
 За целите на това споразумение разпоредбите на регламента се изменят по следния начин:
 Настоящият регламент не се прилага за Исландия.“
 Член 2
 Текстът на Регламент (ЕО) No 332/2007 на норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 29 септември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 328, 13.12.2007 г., стр. 46.
 (2) ОВ L 88, 29.3.2007 г., стр. 16.
 (3) Без отбелязани конституционни изисквания.


text:
 27.6.2019
 BG
 Официален вестник на Европейския съюз
 L 174/52
 РЕШЕНИЕ НА СЪВМЕСТНИЯ КОМИТЕТ НА ЕИП
 No 182/2017
 от 22 септември 2017 година
 за изменение на приложение I (Ветеринарни и фитосанитарни въпроси) и приложение II (Технически регламенти, стандарти, изпитвания и сертифициране) към Споразумението за ЕИП [2019/1070]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2017/671 на Комисията от 7 април 2017 г. за изменение на приложение II към Регламент (ЕО) No 396/2005 на Европейския парламент и на Съвета по отношение на максимално допустимите граници на остатъчни вещества от клотианидин и тиаметоксам във и върху определени продукти (1) следва да бъде включен в Споразумението за ЕИП.
 (2)
 Регламент (ЕС) 2017/693 на Комисията от 7 април 2017 г. за изменение на приложения II, III и V към Регламент (ЕО) No 396/2005 на Европейския парламент и на Съвета по отношение на максимално допустимите граници на остатъчни вещества от битертанол, хлормекват и тебуфенпирад във и върху определени продукти (2), поправен с ОВ L 131, 20.5.2017 г., стр. 23, следва да бъде включен в Споразумението за ЕИП.
 (3)
 Настоящото решение се отнася до законодателството относно фуражите и хранителните продукти. Законодателството относно фуражите и хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I и въведението на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложения I и II към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 В точка 40 (Регламент (ЕО) No 396/2005 на Европейския парламент и на Съвета) от глава II на приложение I към Споразумението за ЕИП се добавят следните тирета:
 „—
 32017 R 0671: Регламент (ЕС) 2017/671 на Комисията от 7 април 2017 г. (ОВ L 97, 8.4.2017 г., стр. 9),
 —
 32017 R 0693: Регламент (ЕС) 2017/693 на Комисията от 7 април 2017 г. (ОВ L 101, 13.4.2017 г., стр. 1), поправен в ОВ L 131, 20.5.2017 г., стр. 23.“
 Член 2
 В точка 54щщш (Регламент (ЕО) No 396/2005 на Европейския парламент и на Съвета) от глава XII на приложение II към Споразумението за ЕИП се добавят следните тирета:
 „—
 32017 R 0671: Регламент (ЕС) 2017/671 на Комисията от 7 април 2017 г. (ОВ L 97, 8.4.2017 г., стр. 9),
 —
 32017 R 0693: Регламент (ЕС) 2017/693 на Комисията от 7 април 2017 г. (ОВ L 101, 13.4.2017 г., стр. 1), поправен с ОВ L 131, 20.5.2017 г., стр. 23.“
 Член 3
 Текстът на Регламент (ЕС) 2017/671 и Регламент (ЕС) 2017/693, поправен с ОВ L 131, 20.5.2017 г., стр. 23, на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 4
 Настоящото решение влиза в сила на 23 септември 2017 г., при условие


text:
че са внесени всички нотификации, предвидени в член 103, параграф 1 от Споразумението за ЕИП (*1).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 22 септември 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 97, 8.4.2017 г., стр. 9.
 (2) ОВ L 101, 13.4.2017 г., стр. 1.
 (*1) Без отбелязани конституционни изисквания.


text:
 6.10.2011
 BG
 Официален вестник на Европейския съюз
 L 262/54
 РЕШЕНИЕ НА СЪВМЕСТНИЯ КОМИТЕТ НА ЕИП
 No 83/2011
 от 1 юли 2011 година
 за изменение на приложение XVI (Обществени поръчки) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XVI към Споразумението беше изменено с Решение на Съвместния комитет на ЕИП No 14/2010 от 29 януари 2010 г. (1)
 (2)
 Регламент (ЕО) No 1150/2009 на Комисията от 10 ноември 2009 г. за изменение на Регламент (ЕО) No 1564/2005 по отношение на стандартните формуляри за публикуването на обявления в рамките на процедурите за възлагане на обществени поръчки в съответствие с директиви 89/665/ЕИО и 92/13/ЕИО на Съвета (2) следва да бъден включен в Споразумението.
 (3)
 Регламент (ЕО) No 1177/2009 на Комисията от 30 ноември 2009 г. за изменение на директиви 2004/17/ЕО, 2004/18/ЕО и 2009/81/ЕО на Европейския парламент и на Съвета по отношение на прилаганите от тях прагове за процедурите за възлагане на обществени поръчки (3) следва да бъде включен в Споразумението.
 (4)
 Директива 2007/66/ЕО на Европейския парламент и на Съвета от 11 декември 2007 г. за изменение на директиви 89/665/ЕИО и 92/13/ЕИО на Съвета с оглед повишаване на ефективността на процедурите за преразглеждане при възлагане на обществени поръчки (4) следва да бъде включена в Споразумението,
 ПРИЕ НАСТОЯЩОТО РЕШЕНИЕ:
 Член 1
 Приложение XVI към Споразумението се изменя, както следва:
 1.
 В точки 2 (Директива 2004/18/ЕО на Европейския парламент и на Съвета) и 4 (Директива 2004/17/ЕО на Европейския парламент и на Съвета) се добавя следното тире:
 „—
 32009 R 1177: Регламент (ЕО) No 1177/2009 на Комисията от 30 ноември 2009 г. (ОВ L 314, 1.12.2009 г., стр. 64).“
 2.
 В точка 5 (Директива 89/665/ЕИО на Съвета) се добавя следното:
 „ , изменена със:
 —
 32007 L 0066: Директива 2007/66/ЕО на Европейския парламент и на Съвета от 11 декември 2007 г. (ОВ L 335, 20.12.2007 г., стр. 31).“
 3.
 Текстът на адаптация б) в точка 5 (Директива 89/665/ЕИО на Съвета) се заменя със следния текст:
 „По отношение на държавите от ЕАСТ позоваването на „член 234 от Договора“ в член 2, параграф 9 се заменя с „член 34 от Споразумението между държавите от ЕАСТ за създаване на надзорен орган и съд“.“
 4.
 В точка 5a (Директива 92/13/ЕИО на Съвета) се добавя следното тире:
 „—
 32007 L 0066: Директива 2007/66/ЕО на Европейския парламент и на Съвета от 11 декември 2007 г. (ОВ L 335, 20.12.2007 г., стр. 31).“
 5.
 Текстът на адаптация б) в точка 5а (Директива 92/13/ЕИО на Съвета) се заменя със следния текст:
 „По отношение на държавите от ЕАСТ позоваването на „член 234 от Договора“ в член 2, параграф 9 се заменя с „член 34 от Споразумението между държавите от ЕАСТ за създаване на надзорен орган и съд“.“
 6.
 Текстът на адаптации в) и г) в точка 5а (Директива 92/13/ЕИО на Съвета) и допълнение 14 (НАЦИОНАЛНИ ОРГАНИ, КЪМ КОИТО МОГАТ ДА СЕ


text:
ОТПРАВЯТ ИСКАНИЯ ЗА ПРИЛАГАНЕ НА ПОМИРИТЕЛНАТА ПРОЦЕДУРА, ПРЕДВИДЕНА В ЧЛЕН 9 ОТ ДИРЕКТИВА 92/13/ЕИО НА СЪВЕТА) се заличава.
 7.
 В точка 6в (Регламент (ЕО) No 1564/2005 на Комисията) се добавя следното тире:
 „—
 32009 R 1150: Регламент (ЕО) No 1150/2009 на Комисията от 10 ноември 2009 г. (ОВ L 313, 28.11.2009 г., стр. 3).“
 Член 2
 Текстовете на регламенти (ЕО) No 1150/2009 и (ЕО) No 1177/2009 и на Директива 2007/66/ЕО на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 2 юли 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 1 юли 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 101, 22.4.2010 г., стр. 24.
 (2) ОВ L 313, 28.11.2009 г., стр. 3.
 (3) ОВ L 314, 1.12.2009 г., стр. 64.
 (4) ОВ L 335, 20.12.2007 г., стр. 31.
 (5) С отбелязани конституционни изисквания.


text:
 Важна правна забележка
 |
 21997A0611(01)
 Официален вестник n° L 152 , 11/06/1997 стр. 0016 - 0026 специално чешко издание глава 3 том 21 стр. 107 - 117 специално испанско издание глава 3 том 21 стр. 107 - 117 специално унгарско издание глава 3 том 21 стр. 107 - 117 специално литвийско издание глава 3 том 21 стр. 107 - 117 LV.ES глава 3 том 21 стр. 107 - 117 MT.ES глава 3 том 21 стр. 107 - 117 PL.ES глава 3 том 21 стр. 107 - 117 SK.ES глава 3 том 21 стр. 107 - 117 специално словенско издание глава 3 том 21 стр. 107 - 117
 19970527Споразумениемежду Европейската общност и Съединените мексикански щати във връзка с взаимното признаване и защитата на наименованията в сектора за спиртни напиткиЕВРОПЕЙСКАТА ОБЩНОСТ, по-долу наричана "Общността",от една страна, иСЪЕДИНЕНИТЕ МЕКСИКАНСКИ ЩАТИот друга страна,по-долу наричани "договарящи се страни",В ЖЕЛАНИЕТО СИ да подобрят условията за продажба на спиртни напитки на съответните им пазари съгласно принципите за равенство, за взаимен интерес и за взаимодействие,СЕ СПОРАЗУМЯХА ЗА СЛЕДНОТО:Член 1Договарящите се страни, въз основа на принципите на недискриминация и на взаимност, се споразумяха да улеснят и насърчат помежду си търговските потоци на спиртни напитки.Член 2Настоящото споразумение се прилага за продуктите от код 2208 от Международната конвенция относно хармонизираната система за обозначаване и кодификация на стоките.По смисъла на настоящото споразумение:а) "спиртна напитка с произход от", когато е последвана от наименованието на една от договарящите се страни, означава спиртна напитка, която е дадена в приложението и е произведена на територията на споменатата страна по договора;б) "обозначение" означава наименованията, които се използват при етикетирането, върху документите, които съпътстват спиртната напитка при нейното транспортиране, върху търговските документи, в частност фактурите и разписките за доставка, както и в рекламата;в) "етикетиране" означава съвкупността от обозначения и други указания, знаци, изображения или маркировки, които характеризират спиртната напитка и се появяват върху същия съд, включително и върху неговото устройство за затваряне или върху висящата табелка, която е прикачена там, или върху обвивката на гърлото на бутилките;г) "представяне" означава използваните наименования върху съдовете и върху техните устройства за затваряне при етикетирането и върху опаковката;д) "опаковка" означава защитните опаковки, такива като хартии, всякакви видове сламени оплетки, кашони и кутии, които се използват за транспортирането на един или повече съдове.Член 3Следните наименования са запазени:а) по отношение на спиртните напитки с произход от Общността — тези, които са дадени в приложение I;б) по отношение на спиртните напитки с произход от Съединените мексикански щати — тези, които са дадени в приложение II.Член 41. В Съединените мексикански щати запазените общностни наименования:- не могат да се използват по друг начин, освен в съответствие с условията, предвидени от законите и от правилата на Общността, и- са запазени изключително за спиртни напитки с произход от Общността, за които те се прилагат.2. В Общността запазените мексикански наименования:- не могат да се използват по друг начин, освен в съответствие с условията, предвидени от законите и от правилата на Съединените мексикански щати, и- са запазени изключително за спиртни напитки с произход от Съединените мексикански щати, за които те


text: се прилагат.3. Без да се нарушават членове 22 и 23 от споразумението относно свързаните с търговията аспекти на правата на интелектуална собственост, дадена в приложение 1 В от споразумението за учредяване на Световната търговска организация, договарящите се страни приемат всички необходими мерки в съответствие с настоящото споразумение, за да осигурят взаимната защита на наименованията, посочени в член 3 и използвани за обозначаване на спиртни напитки с произход от територията на договарящите се страни. Всяка страна по договора предоставя на заинтересованите страни правните средства за препятстване употребата на наименование за обозначаване на спиртни напитки, които не произхождат от мястото, посочено от споменатото наименование или от мястото, където по традиция се използва въпросното наименование.4. Договарящите се страни няма да откажат посочената в настоящия член защита при обстоятелствата, уточнени в член 24, параграфи 4, 5, 6 и 7 от споразумението относно свързаните с търговията аспекти на правата на интелектуална собственост.Член 5Защитата, посочена в член 4, се прилага даже в случаите, когато е посочен истинският произход на спиртната напитка, както и в случая, когато наименованието е употребено в превод или се придружава от думи като "род", "вид", "стил", "начин", "имитация", "метод" или други аналогични изрази, които включват графични символи, които могат да породят объркване.Член 6В случая на омонимия на наименованията за спиртните напитки, защитата ще се дава на всяко наименование. Договарящите се страни ще определят практическите условия, при които въпросните омонимни наименования ще се отличават едни от други, предвид необходимостта да се осигури справедливо третиране на съответните производители и да се направи така, че потребителите да не бъдат подведени.Член 7Разпоредбите на настоящото споразумение по никакъв начин не трябва да накърняват правото на всяко лице да използва за търговски цели своето собствено име или това на своя бизнес предшественик, при условие че това име не се използва по начин, който да подвежда консуматорите.Член 8Никоя разпоредба от настоящото споразумение не задължава договаряща се страна да защитава наименованието на другата договаряща се страна, което не е защитено или престава да бъде в своята страна на произход, или е излязло от употреба.Член 9Договарящите се страни приемат всички необходими мерки, за да гарантират, че в случай на износ и на пускане в продажба на спиртни напитки с произход от договарящи страни извън тяхната територия защитените наименования на договаряща се страна по силата на настоящото споразумение да не бъдат използвани за обозначение и представяне на спиртна напитка с произход от другата договаряща се страна.Член 10Доколкото съответното законодателство на договарящите се страни го разрешава, дадената от настоящото споразумение защита обхваща физическите и юридическите лица, федерации, асоциации и организации на производители, на търговци или на потребители със седалища в другата договаряща се страна.Член 11Ако обозначението или представянето на спиртна напитка, по-специално при етикетирането или в официалните или търговските документи, или пък в рекламата, противоречи на настоящото споразумение, договарящите се страни прилагат административни мерки ли предприемат съдебни действия, които се налагат за борба с нелоялната конкуренция или да се препятства по всякакъв друг начин неправилната употреба на защитеното име.Член 12Настоящото споразумение се прилага от една страна на териториите, където Договорът за създаването на


text: Европейската икономическа общност се прилага при предвидените с този договор условия и от друга страна — на територията на Съединените мексикански щати.Член 13Настоящото споразумение не се прилага за спиртните напитки, които:а) преминават транзитно през територията на една от договарящите се страни илиб) произхождат от територията на една от договарящите се страни и които са обект на пратки помежду им в малки количества.За малки количества се считат:а) количествата спиртни напитки, които не превишават 10 литра на пътник, съдържащи се в личния багаж на пътниците;б) количествата спиртни напитки, които не превишават 10 литра и които са обект на пратки, адресирани от едно физическо лице до друго физическо лице;в) спиртните напитки, които се съдържат в домакинските вещи на физическите лица при преместване в друго жилище;г) количествата спиртни напитки, внасяни за целите на научното и техническото експериментиране, в границата на 1 хектолитър;д) количествата спиртни напитки, внасяни като договорени освобождавания от данъци и такси, с предназначение за дипломатически представителства, консулства и приравнени органи;е) спиртните напитки, които съставляват провизиите на борда на международните транспортни средства.Член 141. Всяка договаряща се страна посочва отговарящите инстанции за контрола по прилагането на настоящото споразумение.2. Най-късно до два месеца след влизането в сила на настоящото споразумение договарящите се страни се уведомяват взаимно за имената и адресите на горецитираните инстанции. Споменатите инстанции поддържат помежду си пряко и тясно сътрудничество.Член 151. Ако една от посочените в член 14 инстанции има основания да подозира, че:а) спиртна напитка, определена в член 2 и която е или е била предмет на търговска сделка между Съединените мексикански щати и Общността, не спазва разпоредбите на настоящото споразумение или приложимото в сектора за спиртни напитки общностно или мексиканско законодателство, иб) това неспазване представлява особен интерес за другата договаряща се страна и може да доведе до административни мерки или съдебно преследване,тази инстанция незабавно уведомява Комисията и компетентната инстанция или инстанции на другата договаряща се страна.2. Предоставената информация в изпълнение на параграф 1 трябва да се придружава от официални, търговски и други подходящи документи, както и от посочването на евентуалните административни мерки или съдебно преследване, които да се предприемат. Информацията включва по-специално подробностите за спиртните напитки, както следва:а) производителят и лицето, което държи спиртната напитка;б) състава на тази спиртна напитка;в) обозначението и представянето; иг) подробности за извършеното нарушение на правилата за производство и за търговия.Член 161. Договарящите се страни се консултират помежду си, когато една от тях счита, че другата не е спазила задължение от настоящото споразумение.2. Договарящата се страна, която иска консултациите, съобщава на другата страна цялата информация, необходима за обстойното проучване на въпросния случай.3. Когато всеки срок или закъснение може да застраши здравето на човека или да намали ефикасността на мерките за борба с измамата, могат да се приемат временни защитни мерки без предварителна консултация, при условие че консултациите започнат веднага след приемането на тези мерки.4. Ако след приключване на консултациите, предвидени в параграфи 1 и 3, договарящите се страни не постигнат споразумение, страната която е поискала консултациите или е приела посочените в параграф 3 мерки може да приеме подходящи предохранителни мерки, така че да позволи прилагането на настоящото